OBH 8347/1996.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása

B. I. salgótarjáni Idősek Otthona lakója saját és idős betegtársai nevében fordult az állampolgári jogok országgyűlési biztosához. A panaszos szerint a 44/1996. /XII.25./ NM rendelet megvonta a csontritkulás kezelésére szolgáló Miacalcic nevű injekció társadalombiztosítási támogatását, szűrővizsgálaot rendelt el. Panaszolja továbbá a D vitaminok /csontrendszerre ható készítmények/ hazai gyártásának megszüntetését és helyette külföldről importált /a hazai ár többszöröséért/ drága gyógyszerek bevezetését.

Érintett alkotmányos jogok
A testi és lelki egészséghez való jog /Alk. 70/D. § (1)-(2) bek./

Alkalmazott jogszabályok

A társadalombiztosításról szóló 1975. évi II.törvény /T./
19/C. § (9) A társadalombiztosítási támogatással rendelhető gyógyszerek körét az egyes gyógyszereknek a társadalombiztosítási támogatás alapjául elfogadott árához nyújtott társadalombiztosítási támogatás mértékét, illetőleg összegét és a társadalombiztosítási támogatás elszámolásának módját - az Egészségbiztosítási Önkormányzat egyetértésével - a népjóléti miniszter határozza meg.

A társadalombiztosítási támogatással rendelhető gyógyszerekről és ezeknek a társadalombiztosítási támogatás alapjául elfogadott árához nyújtott társadalombiztosítási támogatásról szóló 2/1995. /II.8./ NM rendelet
3.sz. melléklet

29. Paget-kór, valamint osteodenzitometriával igazolt osteopenia esetén a kijelölt osteoporozis centrum szakorvosa az alábbi gyógyszereket: 
Alpha D3 0,25 meg kapszula,
Alpha D3 1 meg kapszula, 
Calco 50 NE inj.
Calco 100 NE inj.
Calsynar 100 NE/ 1 ml.inj.
Estrofem tabl.
Kliogest filmtabl.

Miacalcic 50 NE inj.		
Miacalcic 100 NE inj.
Osteochin tabl.
Trisequens tabl
Vitamin D3 Laevosan tab.  

Megállapított tényállás

Az állampolgári jogok országgyűlési biztosa a panasz alapján lefolytatott vizsgálat eredményeként a következőket állapította meg.

A panaszolt készítményeket a hatályos jogszabály értelmében /2/1995. /II.8./ 3. sz. mellékletének 29. pontja alapján 9§ %-os támogatással rendelheti Paget-kór, valamint osteodenzitometriával igazolt osteopenia esetén a kijelölt osteoporosis centrum szakorvos.

Alpha D3 0,25 meg kapszula,
Alpha D3 1 meg kapszula, 
Calco 50 NE inj.
Calco 100 NE inj.
Calsynar 100 NE/1 ml. inj.
Estrofem tabl.
Kliogest filmtabl.
Miacalcic 50 NE inj.
Miacalcic 100 NE inj.
Osteochin tabl.
Trisequens tabl.
Vitamin D3 Laevosan tabl.

A felsorolásból látható, hogy amennyiben a beteg az osteoporosis centrum gondozása alatt áll, kiemelt szintű társadalombiztosítási támogatással kapja az ott szereplő készítményeket. Ugyanakkor szakorvosi javaslatra a calcitonin hatóanyagú készítmények /Miacalcic injekció, Calco injekció, Calsyar injekció/ fix összegű, illetve 50 %-os tb. támogatásban részesülnek.

A hazai gyártású D3 vitaminok tb. támogatás nélkül is igen olcsó áron elérhetőek:

Vitamin D3 3000 NE 20 tabl.     48.- Ft.
Vitamin D3 50000 NE 20 tabl.    87.-Ft.
fogyasztói áron, a külföldi gyártásVitamin D3 Laevosan 30 tabl.       207.- Ft.
Vitamin D3 Laevosan 90 tabl.                                                                   483.- Ft.

fogyasztói áron mérsékelten drágább, technológiailag korszerűbb, és stabilabb, napi terápiás költsége mindössze 5,4 Ft. Kiemelt / 90 %-os/ támogatását az osteoporosis terápiájában illetékes szakmai szervezet javasolta /pl. ORFI osteoporosis centrum./ 

Az egyes gyógyszerek társadalombiztosítási támogatásának megítélésekor valóban a terápiás igények mellett a rendelkezésre álló pénzügyi keretek is befolyással bírnak, mely objektiv tényező és általánosságban nem értékelhető alkotmányos jogsérelemnek, bár a betegek ellenvéleményét válthatják ki.

A panaszolt esetben azonban feltehetően csupán téves információról van szó.
A fenti tényállás alapján az állampolgári jogok országgyűlési biztosa, mivel lkotmányos jogsérelmet nem állapított meg, a vizsgálatot lezártnak tekinti.

Budapest, 1997. június 17.

Gönczöl Katalin